钦定古今图书集成/明伦汇编/氏族典/第025卷 > 冯贵
## 钦定古今图书集成/明伦汇编/氏族典/第025卷 > 冯贵

按《明外史陈洽传》：“冯贵，武陵人。举进士，为兵科给事
中。从张辅征交趾，督兵饷。还奏其地富实，产金珠，遂
擢交趾右参议，提督金汤，寻迁左参政。莅事明敏，善
抚流亡。土兵二千人，骁果善战，贵抚以恩，数击贼有
功，中官马骐尽夺之。黎利反，贵以羸卒数百御贼于
瑰县，力屈而死。仁宗时，赠左布政使。”